MUNICIPIUL  CRAIOVA  

CONSILIUL LOCAL AL MUNICIPIULUI CRAIOVA                      

   HOTĂRÂREA  NR.418
privind aprobarea raportului de evaluare ce stabileşte 

suma  individuală aferenta despăgubirii pentru imobilul proprietate privată, 

situat pe amplasamentul obiectivului de investiţii 

,,Modernizare Aleea 4 Gârleşti, inclusiv canal adiacentˮ

            Consiliul Local al Municipiului Craiova, întrunit în şedinţa ordinară din data de 27.08.2026;
           Având în vedere referatul de aprobare nr.286542/2026, raportul nr.286549/2026 al Direcţiei Patrimoniu și raportul de avizare nr.290651/2026 al Direcției Juridice, Asistență de Specialitate și Contencios Administrativ prin care se propune aprobarea raportului de evaluare ce stabileşte suma  individuală aferentă despăgubirii pentru imobilul proprietate privată, situat pe amplasamentul obiectivului de investiţii ,,Modernizare Aleea 4 Gârleşti, inclusiv canal adiacentˮ  și avizele nr.31/2026 al Comisiei I - Buget Finanţe, Studii, Prognoze şi Administrarea Domeniului, nr.27/2026 al Comisiei III -Servicii Publice, Liberã Iniţiativã şi Relaţii Internaţionale şi nr.35/2026 al Comisiei V- Juridică, Administraţie Publică şi Drepturi Cetăţeneşti;   
             În conformitate cu prevederile art.8 din Norma metodologică de aplicare a Legii nr.255/2010, privind exproprierea pentru cauză de utilitate publică, necesară realizării unor obiective de interes naţional, judeţean şi local din 19.01.2011, aprobată prin Hotărârea Guvernului nr.53/2011;
   Potrivit Hotărârii Consiliului Local al Municipiului Craiova nr.326/2026 referitoare la                  declararea de utilitate publică și interes local  a lucrărilor pentru realizarea obiectivului de investiții  „Modernizare Aleea 4 Gârlești, inclusiv canal adiacent”;
   În temeiul art.108, art.129 alin.2 lit.c, coroborat cu alin.6 lit.b, art.139 alin.3 lit.g, art.154 alin.1 și art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare; 

HOTĂRĂŞTE: 

Art.1. Se aprobă raportul de evaluare ce stabileşte suma individuală aferentă despăgubirii pentru imobilul proprietate privată, situat pe amplasamentul coridorului de expropriere al lucrării de utilitatepublică de interes local ,,Modernizare Aleea 4 Gârleşti, inclusiv canal adiacent ˮ, conform anexei care face parte integrantă din prezenta hotărâre.

Art.2. Primarul Municipiului Craiova, prin aparatul de specialitate: Compartimentul  Administraţie Publică Locală și Relaţii cu Consiliul Local şi Direcţia Patrimoniu vor aduce la îndeplinire prevederile prezentei hotărâri.

	PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR GENERAL,

	    Marian Daniel PĂLOIU
	   Nicoleta MIULESCU


